burgasdotpro/wikipedia huggingface dataset:
Severné Írsko

Severné Írsko (ang. "Northern Ireland", ír. "Tuaisceart Éireann, ul.šk. Norlin Airlann") je krajina Spojeného kráľovstva (klasifikovaná ako konštituentná krajina Spojeného kráľovstva alebo ako provincia Spojeného kráľovstva). Rozkladá sa na severovýchode írskeho ostrova, zaberá väčšinu historickej provincie Ulster. Historicky bol najpriemyselnejšou časťou Írska, v časoch severoírskeho konfliktu ekonomika stagnovala. Po obnovení mieru v roku 1998 zažilo ekonomický rozmach
Má rozlohu a 1 847 457 obyvateľov (2015). Žijú tu tak asi tri percentá obyvateľov Spojeného kráľovstva a približne 30 percent obyvateľov ostrova Írsko. Hlavné a najväčšie mesto je Belfast, v ktorého aglomerácii žije asi 600-tisíc ľudí.
Dejiny.
Takisto ako Írsko bola aj táto časť už od staroveku osídlená Keltmi. Tí sa v 5. storočí začali sťahovať do severných oblastí Británie, kde založili svoje kráľovstvo a následne ovládli celé dnešné územie Škótska a ďalšie oblasti. V období od 9. do 11. storočia Írsko pustošili vikingské nájazdy. Vikingovia ale na rozdiel od Angličanov nejako významne ostrov neosídlili.
Od 12. storočia bola oblasť na severovýchode ostrova pod vplyvom Anglicka. Sem tiež od 16. storočia smerovala silná imigrácia anglických a hlavne škótskych presbyteriánov. Títo takzvaní ulsterskí Škóti neskôr tvorili významný podiel kolonistov do Severnej Ameriky.
Severné Írsko vzniklo v roku 1921, keď došlo k rozdeleniu Írska a vzniku Írskeho slobodného štátu. Väčšinu obyvateľov Severného Írska tvorili unionisti (lojalisti) – väčšinu z nich tvoria protestanti a potomkovia kolonistov z Veľkej Británie. Menšia časť obyvateľov, zväčša katolíci, si želala jednotné a nezávislé Írsko (republikáni). Z rozporov medzi týmito dvomi komunitami vyplynulo napätie, ktoré v 60. rokoch vyústilo do konfliktu (Troubles). Ten si vyžiadal až tritisíc obetí a podarilo sa ho ukončiť až v roku 1998.
Náboženské zloženie obyvateľstva z roku 2001.
Source: UK 2001 Census.
Nigéria

Nigéria, dlhý tvar Nigérijská federatívna republika, je štát v Afrike s rozlohou 923 768 km². Hlavné mesto je Abuja. Nigéria je najľudnatejšia krajina na Africkom kontinente, žije tu viac ako 190 miliónov obyvateľov (odhad z roku 2017).
Poloha.
Krajina leží vo východnej časti Západnej Afriky na pobreží Atlantického oceánu v oblasti Guineiského zálivu. Hraničí na západe s Beninom, na severe s Nigerom, na východe s Kamerunom a Čadom. Krajinou preteká rieka Niger. Významným prítokom je Benue, ktorá sa vlieva do Nigeru pri meste Lokoja. Ďalšie prítoky tvoria rieky Kadun a Sokoto. Na severovýchode krajiny na hranici s Čadom a Nigerom leží Čadské jazero, do ktorého vteká z Nigérie rieka Komadugu Yobe.
Prírodné pomery.
Významným prvkom krajiny je široká delta rieky Niger. Vo vnútrozemí vystupujú plošiny Hornoguineiského prahu a náhorná plošina Jos, Udi a Igala a vrchovina Akwa-Orlu. Východnej časti krajiny na hraniciach s Kamerunom dominuje Adamauská vysočina s pohoriami Mandara, Shebshi a Gotel. Najvyšší vrch Chappal Waddi 2 419 m n. m. sa nachádza v pohorí Shebshi.
Geológia.
Severnú, západnú a východnú časť krajiny tvoria archaické a paleoproterozoické migmatity, ruly a svory, miestami so zachovanými metasedimentmi, zrejme proterozoického, možno prvohorného veku. Oblasti tvorené kryštalinikom pokrývajú viac než polovicu rozlohy krajiny.
Mladšie granitoidy plošiny Jos sú jurského veku. Tie sú prekryté druhohornými a treťohornými morskými aj kontinentálnymi sedimentmi. Nachádzajú sa hlavne v panve Sokoto, Čadskej panve a v údolí Benue a tiež v údolí a delte Nigeru. Delta Nigeru je významná pre svoje akumulácie ropy a zemného plynu. Delta je patrí medzi 12 najvýznamnejších oblastí produkujúcich ropu, nachádzajú sa tu 2,2% svetových zásob ropy a 1,4% svetových zásob zemného plynu (údaj z roku 1996).
Obyvateľstvo.
V krajine žije asi 200 rôznych etník. Najvýznamnejšími sú Hausovia (22%), Jorubovia (21%), Ibovia (18%), Fulbovia (11%) a Igbiovia (6%); ostatní (22%).
Približne 45% obyvateľov sú moslimovia, 48% tvoria kresťania (protestanti, katolíci a africkí kresťania), asi 6% obyvateľov vyznáva tradičné náboženstvá.
Nigéria sa pokladá za najľudnatejšiu krajinu v Afrike.
Ekonomika.
Krajina patrí medzi najrýchlejšie sa rozvíjajúce ekonomiky na svete. Miera medziročného rastu ekonomiky sa od roku 2008 pohybuje nad 8%. Ekonomiku výrazne podporuje ťažba ropy v delte rieky Niger. Okrem ropy sa ťažia rudy tantalu (columbit, tantalit) a cínu.
Z poľnohospodárskych plodín sa pestujú bavlna, podzemnica olejná, palma olejná, kakao, banány, maniok, batáty, tabak, kaučuk, kukurica a proso. Významný je chov hovädzieho dobytka, kôz a oviec.
Hermeneutika

Hermeneutika (z gr. ἑρμηνεύειν, "herméneuein" - vysvetľovať, zvestovať) je umenie a teória vysvetľovania, neskôr sa výraz „hermeneutika“ používa na označenie alebo ako súčasť označenia rôznych filozofém, no najmä v spojení s prívlastkom filozofická.
Ako filologická náuka sa hermeneutika zaoberá vysvetľovaním historických textov. Popri procese interpretácie, ktorý sleduje správne pochopenie textu v zmysle priradenia správnych významov lexikálnym jednotkám cudzojazyčného textu, aj proces exegézy, ktorá sa usiluje zhromaždiť všetky dostupné historické údaje, ktoré by text osvetľovali aj z pohľadu vonkajších súvislostí.
Hermeneutika vznikla v rámci filologickej kritiky, ktorá sa počnúc náboženskou reformáciou pokúšala očistiť biblický text od neskorších prídavkov stredovekého prekladu Vulgáty a rekonštruovať jeho pôvodné znenie.
Neskôr sa hermeneutika vyvinula do formy metodického postupu v duchovných vedách a jeho reflexie. Za všeobecnú metodológiu humanitných vied pokladal hermeneutiku napr. Wilhelm Dilthey a H. Rickert. 
Hermeneutika v dizajne je systematickým prístupom jednotlivca, ktorý subjektívnym spôsobom na základe všeobecných alebo odvodených psychologických, fyziologických, filozofických (estetických) a iných poznatkov zaoberá vysvetlovaním a zdôvodňovaním pôsobenie dizajnu na človeka, pričom používa vedecké (ergonomické,semiologické) ale aj intuitívne prostriedky.[D.Šuch]
Hermeneutická metóda.
Metóda hermeneutická je postup chápania opierajúci sa o ideu hermeneutického kruhu.
Hermeneutická pedagogika.
Hermeneutická pedagogika je pedagogický smer orientovaný na fenomenologickú filozofiu, ktorý patrí do oblasti duchovednej pedagogiky. Venuje pozornosť tomu, ako je pedagogická skutočnosť začlenená v celkovej kultúre a sustreďuje sa na porozumenie zmyslu a interpretácii pedagogických javov.
Hermeneutický kruh.
Hermeneutický kruh je okolnosť, že to, čo sa má pochopiť, predpokladá už istý spôsob porozumenia. Ak o veci nemám nijaké predporozumenie, ani tušenie, nemôže mi byť táto vec ani priblížená.
Názory filozofov.
Ján Letz.
Hermeneutika je podľa Jána Letza teória poznania (gnozeológia, hermeneutika) a je súčasťou filozofie ľudského subjektu.
Diemer.
Hermeneutika je podľa Diemera teoretická (filozofická) disciplína, ktorá skúma fenomén chápania, jeho prvky, štruktúru, typy atď., ako aj jeho predpoklady.
Richard McKay Rorty.
Hermeneutika je podľa Rorta umenie pokračovať v rozhovore ako spôsob filozofovania.
Schleiermacher.
Hermeneutika je podľa Schleiermacha smer myslenia umožňujúci vysvetľovanie náboženstva na základe príncípu porozumenia.
Evolucionizmus (všeobecne)

Evolucionizmus je názor, že vývoj je všeobecná a základná tendencia. Evolucionizmus sa rozvinul najmä v súvislosti s Darwinovou vývojovou teóriou. Evolucionizmus zasiahol množstvo prírodoných vied a spoločenských vied.
Algebra (disciplína)

Algebra je jedna z disciplín matematiky, presnejšie: 
Etymológia.
Samotné slovo algebra pochádza pravdepodobne z arabského slova "al-džabr" znamenajúceho spojenie alebo doplnok, ktoré použil v názve svojej knihy "Hisáb al-džabr wa-l-mukábala" (حساب الجبر و المقابلة) matematik Muhammad al-Chorezmí.
Delenie súčasnej algebry.
Súčasnú algebru môžeme rozdeliť niekoľko častí, najmä:
Grupa (matematika)

Grupa je jednou zo základných algebraických štruktúr. V sekcii „Definícia“ možno nájsť formálnu definíciu grupy. Sekcia „Základné vysvetlenie“ podáva informácie o motivácii k štúdiu grúp aj pre laika.
Základné vysvetlenie.
Všimnime si napríklad množinu všetkých celých čísel, teda čísel ako sú -10, -4, 0, 1, 2, 65, atď. Na tejto množine je definovaná operácia sčítanie. Zaoberajme sa ďalej len operáciou sčítanie a množinou celých čísiel. Všimnime si pre štandardné sčítanie niekoľko vlastností:
Tieto 3 vlastnosti, teda asociatívnosť, existencia neutrálneho prvku a inverzných prvkov sú v matematike veľmi časté. Preto je užitočné študovať ich spoločné vlastnosti a vzťahy s inými štruktúrami. Pre podobné dvojice množín a operácií sa prijal spoločný názov "grupa".
Definícia.
"Grupa" ("G", formula_1) je usporiadaná dvojica, kde "G" je neprázdna množina a formula_1 je binárna operácia na tejto množine, pričom
Ak je binárna operácia formula_1 navyše komutatívna, tak hovoríme o "komutatívnej" alebo "abelovskej" grupe.
Ďalšie vlastnosti.
formula_11
formula_12
formula_13
formula_14
pre všetky formula_15
Podgrupy.
Grupa formula_16 sa nazýva podgrupou grupy formula_17, ak formula_18 je podmnožinou formula_19 a platí formula_20.
Neprázdna podmnožina "H" grupy formula_17 tvorí podgrupu, ak je uzavretá na binárnu operáciu a aj na tvorbu inverzných prvkov, t.j.
Ak "H" je konečná množina, tak stačí uzavretosť na binárnu operáciu.
Binárna operácia

Binárna operácia alebo dvojmiestna operácia alebo dvojprvková operácia alebo dvojčlenná operácia je úkon v matematike, ktorým sa ku každej usporiadanej dvojici prvkov (napríklad dvojici čísiel) z nejakej množiny (ľubovoľným spôsobom) priraďuje jediný tretí prvok (napríklad ďalšie číslo) z tej istej množiny. Ak existuje taký predpis, hovoríme, že na danej množine máme definovanú binárnu operáciu. Binárna operácia je jeden z najdôležitejších pojmov algebry.
Matematicky vyjadrené binárnou operáciou formula_1 na množine "M" rozumieme ľubovoľné zobrazenie formula_2. 
Je užitočné si všimnúť, že z tejto definície vyplývajú dva dôležité fakty:
Ešte raz upozorňujeme, že tieto dva body nie sú súčasťou definície binárnej operácie a vyplývajú z toho, že formula_1 je zobrazenie.
Príklady.
Binárnymi operáciami sú také základné operácie ako sčítanie na celých číslach (dvom sčítavaným číslam sa priraďuje tretie - ich súčet), operácia násobenia na racionálnych či reálnych číslach (dvom násobeným číslam sa priraďuje tretie - ich násobok). Delenie na racionálnych či reálnych číslach však nie je binárnou operáciou, pretože delenie nulou nie je definované, inak by bola definícia binárnej operácie aj pri delení splnená.
Vlastnosti binárnych operácií.
V ďalšom texte budeme uvažovať binárnu operáciu formula_7 definovanú na množine "M".
Hovoríme, že formula_8 je "neutrálnym prvkom" binárnej operácie formula_7 na množine "M", ak platí
formula_10.
V poliach sa neutrálnemu prvku aditívnej operácie hovorí nula a neutrálnemu prvku multiplikatívnej operácie jednotka.
Ľahko sa ukáže, že každá binárna operácia môže mať nanajvýš jeden neutrálny prvok.
Binárna operácia formula_7 na množine "M" sa nazýva "asociatívna", ak
formula_12.
"Príklad:" Operácie sčítania a násobenia celých alebo reálnych čísel sú asociatívne operácie. Odčítanie na týchto množinách nie je asociatívne.
Matematickou indukciou sa ľahko dokáže rozšírenie, že pri asociatívych operáciach nezáleží na poradí uzátvorkovania viacerých činiteľov.
Nech formula_13 je neutrálny prvok operácie formula_7. Hovoríme, že prvok formula_15 je "inverzný" k prvku formula_16, ak formula_17.
Pre ľubovoľnú asociatívnu binárnu operáciu s neutrálnym prvkom platí, že ku každému prvku existuje najviac jeden inverzný prvok.
Panteizmus

Panteizmus alebo naturalizmus je nábožensko-filozofické učenie, stotožňujúce Boha s prírodou a pokladajúce prírodu za stelesnenie Božstva. V panteizme existujú dve možností: 1. teopanizmus, 2. vychádzanie z presvedčenia, že všetko, čo je, je Božské; vesmír sa stáva Bohom; ide tu o predstupeň k naturalizmu a materializmu, je to - ako povedal Schleiermacher - „úctivý ateizmus“.
Dejiny.
V 16. a 17. storočí boli pod rúškom panteizmu hlásané aj v podstate materialistické a ateistické idey (Giordano Bruno, Spinoza). Dnes je panteizmus jednou z foriem obrany náboženstva.
Søren Kierkegaard

Søren Aabye Kierkegaard (* 5. máj 1813, Kodaň, Dánsko – † 11. november 1855, Kodaň) bol dánsky filozof, spisovateľ a teológ, ktorý vychádzal z filozoficko-metafyzického predpokladu, že (dospelý) človek sa odlišuje tak od prírody ako aj od Boha.
Kierkegaardova teória.
Anorganická a organická príroda sa vyznačuje tým, že sa v priestore a čase iba vyskytuje, zatiaľ čo človek môže existovať iba potiaľ, pokiaľ sa vzťahuje k svojej vlastnej situácii: sebavzťahovanie sa človeka k vlastnej situácii mu umožňuje zasahovať do tejto situácie a meniť ju. Človek je na rozdiel od zvieraťa, ktoré je úplne podriadené prírodnej nevyhnutnosti, jednotou alebo syntézou možnosti a nevyhnutnosti: človek sa môže rozhodovať. To, čo predchádza okamihu rozhodnutia, sa stáva minulosťou, to, čo po rozhodnutí nasleduje, sa stáva budúcnosťou vyplnenou možnosťami. Človek žije v časovosti, pokiaľ sa ako jednota minulosti, okamihu a budúcnosti vzťahuje k existencii v čase ako jednote možnosti a nevyhnutnosti. Na druhej strane oproti Bohu je človek bytosť konečná, jeho sloboda je vždy obmedzená, pretože človek je vo svojej existencii vždy závislý od okolností, od toho, čo je nevyhnutné.
Ale tým, že človek má slobodný vzťah k možnostiam svojej situácie, prekračuje hranice konečnosti a nevyhnutnosti a žije tak, ako keby bol okamih večnosťou. Samu slobodu si človek nemôže zvoliť, je slobodný nezávisle od svojej vôle. Na druhej strane má voľnosť v tom smere, ako bude so svojou slobodou nakladať. A práve v tom spočíva vlastná existenciálna otázka, a síce čo si počať so svojim životom, so svojou existenciou.
Podľa Kierkegaarda existuje rad principiálne odlišných, hierarchicky usporiadaných existenciálnych možností alebo štádii, pričom človek nemusí prejsť nižšími, aby mohol realizovať vyššie: niektoré môže preskočiť, či dokonca sa môže vrátiť k nižším.
Pri najhrubšom filozofickom priblížení možno podľa Kierkegaarda rozlíšiť tri možnosti/ štádiá existencie: estetickú, etickú a náboženskú. Každé štádium obsahuje názor o tom, v čom pre človeka spočíva pravda a či vôbec existuje nejaká pravda. Rozhodnúť o tom, ktorá existenčná možnosť/ štádium je najlepšie nie je možné ani filozoficky ani vedecky. Prechod od jedného štádia do druhého sa v existenciálnom i logickom ohľade realizuje skokom "Buď – Alebo".
Dielo.
Kierkegaard vydával niektoré svoje spisy pod rozličnými pseudonymami, napriek tomu sa rýchlo rozšírilo, kto sa za nimi skrýva:
Asertívne zvládnutie kritiky

Asertívne zvládnutie kritiky znamená: 
Väčšina ľudí máva problém s prijatím kritiky. Môžu byť ňou zranení, vybudení k útoku na kritika, či k odmietnutiu zodpovednosti a môžu sa pokúsiť presunúť ju neprávom na nepravého. 
K ľudským vlastnostiam nepatrí neomylnosť. "Robiť chyby je ľudské a každý robíme chyby. Znakom sebevedomia je schopnosť si ich priznať." Asertívne techniky zvládania kritiky vychádzajú z asertívneho práva "robiť chyby — a byť za ne zodpovedný". 
Kritika môže byť manipulatívna alebo konštruktívna a otvorená. Asertívne zvládnutie kritiky predpokladá využitie informácií obsiahnutých v konštruktívnej, pomáhajúcej kritike a nie odmietnutie takej kritiky.
Existuje niekoľko asertívnych postupov reakcie na opodstatnenú ale i neopodstatnenú, či čiastočne opodstatnenú kritiku:
Negatívna asercia

Negatívna asercia je asertívna komunikačná technika, ktorá umožňuje otvorené priznávanie vlastných chýb a omylov, s akceptáciou vlastnej omylnosti a bez následných nekonečných pocitov viny a ospravedlneňovania sa, či hnevu. 
Negatívna asercia je jedna z metód asertívneho zvládania kritiky. 
Technika vychádza z asertívneho práva "robiť chyby — a byť za ne zodpovedný" a z práva "byť sám sebe najdôležitejším sudcom". Umožňuje dospelým spôsobom prijímať svoje chyby, nepodliehať neprimeraným pocitom viny či hnevu a pokojne sa k svojim chybám a omylom prihlásiť. Negatívna asercia pomáha zlepšiť svoje sebaprijatie a otvára dvere k riešeniu problémov.
Negatívne opytovanie

Negatívne opytovanie je asertívna technika, ktorá umožňuje bližšie upresniť kritiku, či previesť všeobecne vyslovenú kritiku na konkrétnejšiu formou upresňujúcich otázok, pričom na kritiku nereagujeme obranou, odvetou a ani popieraním. Negatívna asercia je jedna z metód asertívneho zvládania kritiky.
Technika vedie oponenta k väčšej otvorenosti, keďže prejavujeme o jeho vyjadrenia záujem. Vychádza z asertívneho práva "robiť chyby — a byť za ne zodpovedný". 
Je vhodná pri konštruktívnom prijímaní konštruktívnej kritiky. (Na rozdiel od techniky „súhlasu“, techniky Otvorené dvere, ktorá úspešne pomáha zvládať manipulatívnu kritiku.
Zobrazenie (matematika)

Zobrazenie (iné názvy: jednoznačné zobrazenie, funkcia (v širšom zmysle), totálna funkcia (v širšom zmysle), priradenie) je predpis (presnejšie binárna relácia), ktorý priraďuje "každému" prvku jednej množiny (A) "práve jeden" prvok druhej množiny (B). 
Terminológia.
Pojem viacznačné zobrazenie/viacznačná funkcia nie je (napriek svojmu názvu) nikdy zobrazenie/funkcia podľa vyššie uvedenej definície. Pojem parciálna funkcia takisto (napriek svojmu názvu) nie je nevyhnutne zobrazenie/funkcia podľa vyššie uvedenej definície. Pojem (len) "zobrazenie" sa však ojedinele definuje tak, že zahŕňa aj parciálne funkcie.
Pojem jednoznačné zobrazenie je "opačný" pojem k pojmu viacznačné zobrazenie. Pojem totálna funkcia je "opačný" pojem k pojmu parciálna funkcia.
Z historických dôvodov sa hovorí v niektorých prípadoch zobrazeniam (hlavne, ak je definičný obor karteziánska mocina) operácie (napr. hovoríme o operácii sčítania či násobenia).
V minulosti mali viacerí známi matematici svoju vlastnú definíciu funkcie (vždy síce podobnú vyššie uvedenej ale odlišnú).
Výraz funkcia (totálna funkcia) v užšom zmysle je taká funkcia v širšom zmysle, u ktorej je B množinou čísiel (podľa iných zdrojov musí byť navyše A množina čísiel či skupín (usporiadaných n-tíc) čísiel).
Význam.
Pojem zobrazenie patrí medzi najzákladnejšie v matematike. Pôvodne vznikol ako abstrakcia vzťahov a pozorovaných zákonitostí v prírodných vedách (napr. veľkosť gravitačnej sily, ktorou je priťahované teleso k inému telesu, "závisí" od ich hmotností; počet jedincov za určitých podmienok je "závislý" od času a i.). 
Definícia pomocou množín.
"Zobrazenie" ("funkcia") formula_1 z množiny "A" do množiny "B" je ľubovoľná podmnožina karteziánskeho súčinu formula_2, ktorá spĺňa nasledovné vlastnosti:
Prvá vlastnosť hovorí, že každému prvku množiny "A" musí zobrazenie formula_1 priradiť aspoň jeden prvok množiny "B", kým druhá hovorí, že ho môže priradiť najviac jeden. Inými slovami, zobrazenie priradí každému prvku množiny "A" "práve jeden" prvok množiny "B".
Súvisiace pojmy.
Množine "A" hovoríme "definičný obor" (alebo len "obor", niekedy aj "doména"), množine "B" "koobor" (alebo "kodoména").
"Obor hodnôt" zobrazenia formula_1 je množina všetkých takých prvkov
množiny "B" na ktoré sa v zobrazení formula_1 zobrazuje nejaký prvok množiny "A".
Ak označíme danú funkciu napr. f, tak číslo, ktoré funkcia f priraďuje prvku z A, sa nazýva "hodnota funkcie f v bode a" a zapisuje sa f(a).
Zápis.
Fakt, že formula_10, často označujeme buď tzv. prefixovým zápisom: formula_11 alebo postfixovým zápisom: formula_12. Druhá forma sa používa hlavne v algebre.
V prípade, že zobrazenie nazývame operácia (pozri vyššie), nazývame symboly označujúce operáciu operátory. Pri binárnych operáciach používame najčastejšie na zápis poznatku formula_13 tzv. infixový zápis: formula_14.
Teória grafov

Teória grafov je časť diskrétnej matematiky, ktorá skúma vlastnosti grafov.
Na rôzne aplikácie sa používajú rôzne typy grafov:
Niekedy sa v grafoch dovoľujú hrany idúce do vrcholu, v ktorom začali.
Mnoho praktických problémov možno preformulovať na problémy týkajúce sa určitej triedy grafov. Grafy sa hodia na reprezentáciu rôznych typov sietí, napríklad cestnej siete, počítačovej siete, sústavy vodovodov atď. Algoritmy na riešenie úloh na grafoch sú dôležitou časťou informatiky.
Jedným z prvých výsledkov v teórii grafov bola práca Leonharda Eulera o siedmich mostoch v Kráľovci (dnešný Kaliningrad) z roku 1736. Zaoberal sa otázkou, či existuje taká trasa, ktorá prechádza cez každý z vtedajších siedmich mostov mesta práve raz a vracia sa do začiatočného bodu. Euler sformuloval problém ako graf a dokázal, že takáto trasa (cesta v grafe) existuje, iba ak každý vrchol grafu má párny počet hrán (čo nebol prípad Kráľovca).
Na Slovensku.
Na Slovensku (resp. aj v Česko-Slovensku) má výskum v oblasti teórie grafov dlhú tradíciu. Prvú prácu publikoval Otakar Borůvka už v roku 1926. Popísal v nej metódu, ako nájsť najkratšiu elektrovodnú sieť.
Medzi významnejších slovenských matematikov a teoretických informatikov, ktorí sa teórii grafov venovali alebo venujú, patria napr. Juraj Bosák, Mirko Horňák, Anton Kotzig, Roman Nedela, Ján Plesník, Alexander Rosa, Jozef Širáň, Martin Škoviera alebo Štefan Znám.
Kompliment

Kompliment je dobromyseľné a priateľské vyjadrenie sa k inej osobe, ktorým ten, kto kompliment vyjadruje, vyzdvihuje niečo, čo sa mu na danej osobe obzvlášť páči alebo čo na nej pozitívne oceňuje. Môže pritom ísť o osobné vlastnosti, výkony, alebo vonkajšie znaky, ako napr. vkusné oblečenie alebo príťažlivý telesný vzhľad.
Kompliment môže byť aj formou "líškania sa", ktorého cieľom je pozitívnymi poznámkami vzbudiť priazeň danej osoby. Pri skladaní takéhoto komplimentu si je treba dať zvláštny pozor na to, aby kompliment nevyznel dvojzmyselne alebo neúprimne (napr. "To sa Vám výnimočne podarilo!").
Očakávaná reakcia na kompliment je v rozličných kultúrach odlišná.
Periodická tabuľka

Periodická tabuľka chemických prvkov (PTP) alebo periodická sústava chemických prvkov (PSP) je tabulárna metóda zobrazenia chemických prvkov. Riadi sa tzv. periodickým zákonom, ktorý v roku 1869 publikoval Dmitrij Ivanovič Mendelejev, čiže zobrazuje pravidelne sa vyskytujúce trendy vo vlastnostiach prvkov v závislosti od ich protónového čísla. Tabuľka zatiaľ obsahuje 118 chemických prvkov zoradených do 7 periód (riadkov) a 18 skupín (stĺpcov).
História.
Veľkú zásluhu na poznaní vlastností prvkov má známy ruský chemik Dmitrij Ivanovič Mendelejev (*1834†1907). Zoradil všetky vtedy známe prvky podľa atómových hmotností a zistil, že vytvárajú periodický rad, teda rad, v ktorom sa vlastnosti prvkov pravidelne opakujú. V periodickej tabuľke, ktorú zverejnil vo februári roku 1869, však niektoré prvky chýbali. Už rok po zverejnení tejto periodickej tabuľky, teda v roku 1870, bolo známych 64 chemických prvkov. Mendelejev správne usúdil, že chýbajúce prvky existujú, ale nie sú ešte objavené. Vývoj mu dal neskôr za pravdu a postupne boli objavené všetky prvky, ktorých existenciu predpokladal.
Abelovská grupa

Abelovská grupa (iné názvy: Abelova grupa, ábelovská grupa, komutatívna grupa) je algebrická štruktúra. Je to grupa, ktorej binárna operácia je komutatívna. Abelovské grupy sú nazvané podľa nórskeho matematika Nielsa Abela.
Presná definícia:
Množina "G" s binárnou operáciou „formula_1“ sa nazýva Abelovskou grupou ak platí:
Množina "G" s binárnou operáciou „formula_6“ sa nazýva Abelovskou grupou ak platí:
Neutrálny prvok

Neutrálny prvok alebo identita (značka formula_1, formula_2, formula_3 alebo formula_4) je prvok množiny, ktorý, ak je jedným z operandov binárnej operácie, výsledkom operácie je nezmenený druhý operand. Príkladom neutrálneho prvku pre operáciu sčítania na množine reálnych čísel je číslo 0, resp. 1 je neutrálnym prvkom pre násobenie, opäť na množine reálnych čísel. Neutrálny prvok vystupuje v algebrických štruktúrach ako napríklad grupy, telesá a polia.
Definícia.
Pre množinu M spojenú s binárnou operáciou ⊙ sa prvok e, patriaci do množiny M nazýva neutrálny prvok vtedy, ak výsledkom operácie e ⊙ a, pre každé a z množiny M je opäť prvok a. Ak operácia ⊙ nie je komutatívna, nazývame e neutrálnym prvkom zľava, alebo sprava (alebo ľavá a pravá identita). Matematicky:
Ľavých, resp. pravých neutrálnych prvkov môžu množiny obsahovať viacero, poprípade sa v nich nemusia vyskytovať žiadne. Ak však množina obsahuje súčasne ľavé aj pravé neutrálne prvky, tieto sa musia rovnať a výsledkom je jeden, obojstranne neutrálny prvok.
Asociatívnosť

Asociatívnosť je v algebre vlastnosť binárnej operácie, spočívajúca v tom, že nezáleží, ako použijeme zátvorky pri výraze, kde je viac operandov, alebo v akom poradí budeme výraz počítať.
Definícia.
Binárna operácia * je na množine "S " asociatívna, ak platí:
Príklady.
Najznámejšie príklady asociatívnych binárnych operácií sú sčítanie ("a"+"b") a násobenie ("a"."b") reálnych čísel.
Ďalšie ukážky asociatívnych binárnych operácií sú napríklad: sčítanie a násobenie komplexných čísel, sčítanie vektorov, prienik a zjednotenie množín.
Medzi binárne operácie, ktoré nie sú asociatívne, patrí napríklad odčítanie ("a"-"b"), delenie ("a":"b") a umocňovanie ("a""b") čísel alebo vektorové násobenie vektorov.
Pri neasociatívnych operáciách je potrebné buď dôsledne používať zátvorky, alebo sa dohodnúť na implicitnom poradí vykonávaných operácií - potom sa niekedy hovorí o operáciách "asociatívnych zľava" alebo "asociatívnych sprava". Z uvedených príkladov je odčítanie ľavo asociatívne, výraz formula_6 sa chápe ako formula_7, naopak umocňovanie je asociatívne sprava, formula_8 (pretože ľavá asociativita by nebola pri umocňovaní bola užitočná - rovnaký výsledok sa dá vďaka pravidlám pre mocniny zapísať pomocou súčinu exponentov: formula_9).
Python

Python alebo Pythón môže byť:
Air (skupina)

Air je francúzska skupina pozostávajúca z dua Nicolas Godin a Jean-Benoît Dunckel, založená v roku 1995. Ich kritikou ocenený prvý album "Moon Safari" nasledovali albumy "Premiers Symptômes", "10000 Hz Legend", "The Virgin Suicides (soundtrack)" a "Talkie Walkie".
Ich najnovší album "Pocket Symphony", bol vydaný 5. marca 2007. Účinkuje na ňom aj člen a spevák skupiny Pulp Jarvis Cocker a Neil Hannon zo skupiny The Divine Comedy. Producentom albumu je Nigel Godrich.
David Lynch

David Keith Lynch (* 20. január 1946, Missoula, Montana, USA) je americký spisovateľ, maliar,filmový režisér, herec, scenárista a tvorca. Jeho filmy sú známe hlavne kvôli značnej dávke surrealizmu spolu s desivými a snovými scénami.
Svoju kariéru začínal krátkometrážnými snímkami, obsahujúcich hlavne „stop-motion“ animáciu. Úspechom bol až hororový film "Mazacia hlava", na ktorom pracoval skoro šesť rokov. Po jeho úspechu nastal komerčný úspech v podobe filmu "Sloní muž", za ktorý si vyslúžil až osem nominácií na Cenu Akadémie.
Mazacia hlava

Mazacia hlava () je americký čiernobiely film z roku 1977, režírovaný Davidom Lynchom. Film je považovaný za veľmi náročné psychologicko-surrealistické dielo, odhaľujúce najtemnejšie zákutia ľudského podvedomia. 
Dej.
Príbeh filmu je o samotárovi Hanrym Spancerovi, ktorému sa spolu s jeho priateľkou Mary narodí dieťa pripomínajúce monštrum.
Dej filmu je v ponurej atmosfére životného priestoru demoralizovaného industriálnym zápachom pretkaný alegorickým vyobrazením rozmanitého sveta intenzívnych emócií v kontraste s vnútorným konfliktom reflektujúcim na fakt, ktorý hlavného hrdinu svojou vážnosťou a naliehavosťou stavia do situácie existenčného charakteru - pred otázku nevyhnutnosti prevziať zodpovednosť za inú existenciu. Dej sprevádzajú bizarné a hlboké psychologické procesy.
Luc Besson

Luc Paul Maurice Besson (* 18. marec, 1959, Paríž, Francúzsko) je francúzsky filmový režisér, scenárista a producent. Založil filmové štúdio Cité du Cinéma a taktiež je vlastníkom produkčnej spoločnosti "EuropaCorp".
V roku 1997 sa oženil s Millou Jovovich, ale neskôr sa rozviedli. Bol ženatý aj s Anne Parillaud, predstaviteľkou Nikity.
Slovenská republika (rozlišovacia stránka)

Slovenská republika je:
Quentin Tarantino

Quentin Jerome Tarantino (* 27. marec 1963, Knoxville, Tennessee, USA) je americký scenárista, filmový režisér a herec.
Životopis.
Preslávil sa začiatkom 90. rokov 20. storočia ako drsný rozprávač, ktorý vniesol nový život do najznámejších amerických archetypov. Svojim zvláštnym humorom a nezvyčajným pohľadom na svet si získal srdcia mnohých filmových fanúšikov. Detstvo neprežíval najlepšie, pretože ho otec opustil krátko po narodení, a tak malý Quentin ostal sám so svojou 17-ročnou matkou. Ako malý chlapec trávil čas najmä so svojou starou mamou, u ktorej často pozeral televíziu, čo ho výrazne poznamenalo.
Krátko po tom, čo Quentina vyhodili zo školy, sa zamestnal ako vyhadzovač v pornokine, čo poznamenalo jeho tvorbu: v žiadnom jeho filme nie je zobrazený normálny sex. Neskôr sa síce zapísal do hereckej školy, ale veľký úspech mu to neprinieslo.
Po dlhoročnom neúspechu sa rozhodol, že začne písať scenáre a po filmoch "My Best friend´s Birthday" a "Gauneri" sa dostavil ozajstný úspech v podobe filmového kultu s názvom "".
Park kultúry a oddychu (Bratislava)

Park kultúry a oddychu (PKO) bolo kultúrne zariadenie v Bratislave nachádzajúce sa na nábreží Dunaja v mestskej časti Staré Mesto. Konali sa tu pravidelné kultúrne a spoločenské podujatia, ako aj výstavy a veľtrhy. 
V objekte sa nachádzal obraz "Dožinky" od akademického maliara Františka Gajdoša . Na priečelí boli umiestnené sochy, ktoré vytvoril akademický sochár Tibor Bártfay.
Súčasťou PKO bol aj astronomický úsek, kde sa pravidelne konávali astronomické prednášky a pozorovania nočnej oblohy. Toto zariadenie bolo jediným zariadením svojho druhu v Bratislave, pretože v Bratislave sa nenachádzalo žiadne astronomické observatórium ani planetárium.
Kauza PKO.
V roku 2005 mestské zastupiteľstvo na základe odporúčania magistrátu (primátor: Andrej Ďurkovský) predalo pozemky pod budovou PKO firme Henbury Development bez verejnej súťaže a verejnej diskusie (firmu tvoria spoločnosti J&amp;T Cresco Group), ktorá v roku 2006 dostala búracie povolenie na budovu. Proti búraniu vznikla petícia, ktorú podpísali aj známe osobnosti z oblasti kultúry. Pri PKO prebehla výstavba komplexu River Park a plánuje sa výstavba komplexu River Side, pričom PKO bude s najväčšou pravdepodobnosťou zrušené alebo veľmi obmedzené, pričom mnohé tu organizované podujatia nebude možné uskutočňovať inde, pretože v Bratislave na to momentálne neexistujú vhodné priestory ani podmienky. Ako jedna z náhrad PKO bude slúžiť komplex s názvom Auditórium a Sklad č. 7 pri komplexe Eurovea na nábreží Dunaja.
V roku 2015 prišlo ku mimosúdnej dohode mesta s developerom Hernbury Development vlastniacim pozemky pod PKO. Developer dostal povolenie na zbúranie budov a výstavbu komplexu River Park II za prísľub, že zainvestuje do mestskej promenády, zachová cenné artefakty, ako sú sochy na priečelí, a v rámci projektu vznikne námestie, na ktorom developer postaví planetárium a mediatéku.
Budovy PKO developer začal búrať 29. decembra 2015.
Dolné hony (Bratislava)

Dolné hony () sú miestna časť bratislavských mestských častí Vrakuňa a Podunajské Biskupice. Dolné hony sa rozprestierajú na okraji Podunajských Biskupíc. Okolo sa nachádzajú časti Medzi jarkami a Vrakuňa.
História.
Sídlisko vznikalo v rokoch 19741978 a vzniklo ako posledné z druhej generácie bratislavských sídlisk, do ktorých patria sídliska Dúbravka, Záluhy, Podvornice, Podháj v Lamači, Kútiky a Rovnice v Karlovej Vsi, Barónka a Záhumenice v Rači a Medzi jarkami v Podunajských Biskupiciach.
Ulice.
Všetky ulice od Železničnej po Korytnickú sú pomenované podľa slovenských riek. Ulice naľavo od Železničnej po Hradskú zasa po druhoch nekvitnúcich drevín.
Školstvo.
Na sídlisku Dolné Hony vzniklo v rokoch 19751989 šesť základných škôl. Tri vo VrakuniZŠ Rajčianska, ZŠ Železničná, ZŠ Žitavská, tri v Podunajských BiskupiciachZŠ Hronská, ZŠ Dudvážska, ZŠ Podzáhradná. V roku 1991 zanikla ZŠ Hronská a v roku 2004 ZŠ Dudvážska. V ZŠ Hronská 2 sa nachádza Gymnázium Federica Garcíu Lorcu a v ZŠ Dudvážska 6 súkromná ZŠ.
Materských škôl vzniklo na sídlisku 7Dudvážska, Latorická, Kaméliová, Toplianska, Kríková, Hnilecká, Stavbárska. V súčasnosti fungujú len MŠ Hnilecká, MŠ Kaméliová, MŠ Kríková, MŠ Dudvážska, MŠ Latorická.
Vybavenie.
Obchodné reťazce:
Zdravotníctvo:
Služby:
Železničná stanica Bratislava-Petržalka

Železničná stanica Bratislava-Petržalka je jediná petržalská železničná stanica. Nachádza sa medzi Kopčianskou ulicou a Panónskou cestou. Postavená bola v roku 1897, v 90. rokoch 20. storočia bola radikálne prebudovaná. S centrom mesta ju spája pešia a cyklistická trasa Petržalské korzo. 
V stanici do 11.12.2010 zastavovali medzinárodné vlaky smerujúce do Maďarska, Poľska a Česka a bola východiskovou stanicou pre vlaky Bombardier Talent do Viedne a iných rakúskych miest, ako aj pre veľmi malý počet vnútroštátnych vlakov. Od zmeny cestovných poriadkov ku dňu 12.12.2010 boli zrušené všetky vlaky smer Maďarsko a obmedzené vnútroštátne vlaky smer Bratislava-Nové Mesto. Od ďalšej zmeny cestovných poriadkov v decembri 2011 boli zrušené aj všetky osobné vlaky v úseku Bratislava-Nové Mesto a Bratislava-Petržalka. Odvtedy v stanici Bratislava-Petržalka zastavovali už len regionálne vlaky z/do Viedne, ktoré v stanici končia. V roku 2018 stanicu začali požívať nové regionálne vlaky, zavedené, aby sa odľahčila automobilová preprava na Prístavnom moste v Bratislave. 
V súčasnosti (jún 2024) obsluhujú stanicu osobné vlaky linky zo smeru od Rusoviec, počas rannej a poobednej špičky osobné vlaky link z Pezinku, regionálne expresy z Viedne, IC vlaky spájajúce Košice s Viedňou a Railjet xpress spájajúci Bratislavu s Zürichom. Počas leta premáva aj dovolenkový EuroNight vlak do Splitu. 
Plánuje sa, že táto stanica bude stanicou jednej vetvy európskej siete vysokorýchlostných vlakov (TGV a pod.), ktorá spojí Bratislavu napr. s Mníchovom a Parížom. 
Z technického hľadiska je stanica zaujímavá tým, že sa v nej stretajú dve trakčné sústavy – juhoslovenská 25kV/50Hz a rakúska 15 kV/16,7 Hz, súčasne je to aj negatívom zapríčiňujúcim nevyhnutnosť výmeny rušňov pri jazdách nákladných aj IC vlakov pri jazde z Rakúska ďalej do vnútrozemia Slovenska, resp. opačne. Vzhľadom na odlišnú technológiu železničných zabezpečovacích zariadení južnej časti Slovenska a Rakúska je tesne pred dokončením ich zosúladenie v Bratislave, čím bude umožnená plynulá jazda viacsystémovým rušňom (zatiaľ len z/do hlavného mesta Slovenska).
Systém koľajovej dopravy v Petržalke v období rokoch 1914 – 1945 dopĺňal aj hybrid električky a vlaku nazývaný "Električka Bratislava – Viedeň".
Oproti hlavnému vchodu stanice stojí polyfunkčný komplex Vienna Gate.
Vlčince

Vlčince sú najväčšie sídlisko v Žiline. Výstavba začala v roku 1971 a bola ukončená v roku 1982 podľa projektu architekta Emila Galovského. Sídlisko pozostáva zo štyroch menších častí označených Vlčince I. až IV. Nachádza sa tu 7 500 bytov, v ktorých býva 17 455 obyvateľov (stav k 30.6.2023). 
V tridsiatych rokoch tu bolo vojenské letisko, neskôr civilné, z ktorého v rokoch 19461948 lietala pravidelná letecká linka do Bratislavy. Neskôr sa priestory uvoľnili pre rozrastajúce sa mesto. Od roku 1971 sa začali budovať prvé panelové domy až do roku 1982, kedy bola výstavba ukončená. 
Na sídlisku bolo päť základných škôl, niekoľko materských škôl, nákupné stredisko, obchody, poliklinika, polícia, tranzitná telefónna ústredňa, pošta, domov dôchodcov, bytové družstvo, benzínová pumpa, neskoršie pribudol Slovenský energetický dispečing, dve veľkogaráže, obchodný dom Nay a katolícky Kostol Sedembolestnej Panny Márie a gréckokatolícka cerkev. Sídlisko Vlčince je samostatná rímskokatolícka farnosť. 
Od roku 2005 sa pokračovalo v budovaní bytovej výstavby Vlčince V a Rezidencie Lesopark. Dokončila sa výstavba viacúčelového objektu (aj byty) Renox. Od roku 2007 prebiehala na Obchodnej ulici výstavba 22-podlažného polyfunkčného komplexu Europalace, ktorý sa stal najvyššou stavbou sídliska. Medzi stavbou Europalace a poliklinikou ŽILPO vyrastá od februára 2008 nová 12-poschodová budova The Cube. Tiež bola asanovaná ZŠ Moskovská a na jej mieste sa stavia obytný súbor Zelené Vlčince. 
Na sídlisku, na Dobšinského ulici je situovaný ovocný sad, ktorý nesie meno Pavla Dobšinského. Ide o sadovnícke stvárnenie a pretvorenie priestoru vo vnútrobloku. Na Dobšinského ulici bola v minulosti nevyužitá asfaltová plocha. Z iniciatívy žilinskej poslankyne Ivety Martinkovej vznikla myšlienka realizácie ovocného sadu. Primárnou myšlienkou revitalizácie a premeny ihriska je ovocný sad na sídlisku. Priestor je členený na rôzne sektory, v ktorých sú ovocné stromy zasadené podľa rastového typu. Autormi projektu sú krajinní architekti Marek Sobola a Katarína Sučíková. Park bol otvorený na jeseň 2018.
Sídlisko má trolejbusovú dopravu a je na napojené na trolejbusovú sieť z troch rôznych smerov. Cez sídlisko Vlčince premávajú tieto trolejbusové linky: 1, 4, 5, 6, 7, 14 a autobusové linky č. 20 a 30. Sídlisko Vlčince sa po viac ako tridsiatich rokoch opäť prebudováva a mení sa jeho pôvodná tvár. Z pôvodnej osady Vlčince, ktorá bola nakreslená na najstaršej mape Žiliny z roku 1747, zostal len názov.
ABIT

ABIT je taiwanský výrobca počítačových súčiastok. Prevažne sa zameriava na matičné dosky.
Procesor

Procesor v informatike označuje dve veci:
A) Pôvodne je to časť systému (označovaná tiež ako procesorový subsystém), určená na postupné spracúvanie určitých vstupov na výstupy (odtiaľ aj slovo „procesor“, ktoré v latinčine znamená „spracovateľ / ten, kto spôsobuje, že niečo postupne postupuje vpred“). Presnejšia definícia znie, že je to subsystém systému spracovania dát, ktorý prijíma informácie zakódované predtým vstupným subsystémom, a ktorý údaje potom spracováva a odosiela na výstupný subsystém, kde sa opäť dekódujú na informáciu.
Rozlišujeme procesory
B) V užšom zmysle dnes slovo procesor označuje len centrálny procesor
Cache.
Moderné procesory používané v počítačoch, alebo iných zariadeniach, ktoré vyžadujú rýchle spracovanie dát, sú vybavené tzv cache. Cache je vyrovnávacia pamäť obsahujúca posledné spracované dáta a príkazy, a tak umožní rýchle opätovné použitie.
Cd

Cd môže byť:
CD môže byť:
MPEG-2

MPEG-2 je skupina štandardizovaných kompresných formátov kódovania audiovizuálnych informácií, ktoré boli definované expertnou pracovnou skupinou MPEG (Motion Picture Experts Group). Je modernejším nástupcom staršej skupiny kompresných formátov MPEG-1. MPEG-2 štandardy môžu byť používané napríklad pri ukladaní audiovizuálnej informácie na DVD, ako aj pri digitálnom televíznom vysielaní (DVB).
Charakteristika.
MPEG-2 je často používaný formát digitálneho televízneho signálu, ktorý je vysielaný terestriálnymi, káblovými, a DVB-S TV systémami. Je to tiež formát na ukladanie filmov na DVD a podobné disky. TV stanice, TV receivery, DVD prehrávače, a iné zariadenia tiež spĺňajú tento štandard. MPEG-2 bol vyvinutý Moving Pictures Expert Group (MPEG) v poradí ako druhý zo štandardov a je to medzinárodný štandard (ISO/IEC 13818). Časti 1 a 2 štandardu MPEG-2 boli vyvinuté v spolupráci s ITU-T, a majú svoje príslušné katalógové číslo v ITU-T sérii.
Hoci je MPEG-2 jadrom mnohých DVD formátov, nešpecifikuje ich úplne, ale regionálne inštitúcie môžu upraviť DVD formát podľa svojich potrieb, rozširujúc alebo obmedzujúc tak štandard MPEG-2.
Špecifikácia štandardu MPEG-2.
Špecifikácia MPEG-2 štandardu pozostáva z niekoľkých častí:
Systémová sekcia, časť 1, ktorá definuje dva rozdielne kontajnery. Jeden je MPEG-TS, určený na prenoss digitálneho videa a audia cez stratové médium, ako je vysielanie, napr. ATSC a DVB. MPEG-2 systém tiež definuje MPEG-PS, kontajner určený na spoľahlivé média ako optické disky, DVD a SVCD. Štandard MPEG-2/systém je známy ako ISO/IEC 13818-1 a ITU-T Rec. H.222.0.
Video sekcia, časť 2, je podobná predchádzajúcemu MPEG-1 štandardu, ale tiež poskytuje podporu pre prekladané video, t. j. video používané pri analógovom vysielaní. MPEG-2 video nie je optimalizované pre malé dátové toky. Je nevhodný pre dátové toky pod 1 Mbit/s v SDTV rozlíšení. Oproti MPEG-1 je vhodnejší na dátový tok 3 Mbit/s a viac. Všetky štandardy zhodné s MPEG-2 sú schopné prehrávať MPEG-1 video streamy. Štandard MPEG-2/Video je známy ako ISO/IEC 13818-2 a ako ITU-T Rec. H.262.. MPEG-2/Video je s niekoľkými zlepšeniami použiteľné aj na televízny prenos s vysokým rozlíšením HDTV.
Audio sekcia, definovaná ako časť 3 štandardu (MPEG-2 Audio/MPEG-2 Part 3), rozširuje MPEG-1 audio o nižšie dátové toky a vzorkovacie frekvencie. Umožňuje tiež kódovať viac surround kanálov. Táto metóda je spätne kompatibilná, umožňujúc MPEG-1 audio dekodérom dekódovať dva hlavné stereo kanály.
V 7. časti MPEG-2 štandardu (MPEG-2 Part 7) je špecifikovaný dosť odlišný, spätne nekompatibilný audio formát. Časť 7 sa nazýva MPEG-2 AAC. Hoci AAC je oveľa efektívnejší ako predchádzajúce MPEG audio formáty, je taktiež oveľa zložitejší, a preto je potrebný výkonnejší hardvér na enkódovanie a dekódovanie.
Advanced Audio je definovné v časti 3 MPEG-4 štandardu.
Universal Disk Format

Universal Disk Format (UDF) je súborový systém používaný prevažne na DVD nosičoch. Je to nástupca ISO 9660, s ktorým nie je spätne kompatibilný (môžu však vzájomne koexistovať na jednom disku). Oproti svojmu predchodcovi napríklad nemá problémy s maximálnou veľkosťou súborov, ktorá je u ISO 9660 buď 2 GB alebo 4 GB podľa implementácie. Výnimkou sú však DVD Video disky, ktoré kvôli zníženiu nárokov na elektroniku DVD prehrávačov vymedzujú maximálnu veľkosť súborov na DVD Video disku na 1 GB. Preto sú filmové stopy, ktoré zaberajú viac, rozdelené do viacerých menších 1 GB súborov.
Maxtor

Maxtor plným menom Maxtor Corporation bol americký výrobca počítačových pevných diskov. Firma bola založená v roku 1982 a v roku 2006 sa stala súčasťou koncernu Seagate. Tesne pred nadobudnutím, bol Maxtor tretím najväčším výrobcom pevných diskov. Teraz pôsobí ako dcérska spoločnosť Seagate, pričom "Maxtor" je obchodná značka Seagate. Spoločnosť je zameraná na výrobu vysokokapacitných diskov pre stolné počítače a pre diskové polia.
Intel

Intel Corporation (skratka z Integrated Electronics - integrovaná elektronika) je medzinárodná spoločnosť so sídlom v USA, známa ako popredný výrobca mikroprocesorov a integrovaných obvodov. Intel tiež vyrába ďalšie počítačové komponenty ako sieťové adaptéry, základné dosky a pod. 
Základné informácie.
História spoločnosti.
Intel bol založený v roku 1968 Gordonom E. Mooreom (chemikom a fyzikom) a Robertom Noyceom (fyzikom a spoluvynálezcom integrovaného obvodu). Hlavný konkurent Intelu, spoločnosť AMD bola založená len o rok neskôr, v roku 1969. Tretím zamestnancom Intelu sa stal Andy Grove (chemický inžinier), ktorý neskôr spoločnosť viedol počas väčšej časti 80. a 90. rokov 20. storočia. Počas jeho vedenia sa Intel stal jednou z najúspešnejších spoločností na svete.
Prvými výrobkami Intelu boli pamäťové moduly RAM a ROM a spoločnosť sa počas sedemdesiatych rokov minulého storčia stala lídrom v tomto segmente trhu. V tom čase inžinieri Intelu Marcian Hoff, Federico Faggin, Stanley Mazor a Masatoshi Shima vyvinuli prvý mikroprocesor. Pôvodne vyvinutý ako procesor pre elektronickú kalkulačku, Intel 4004 bol na trhu od 15. novembra 1971, no výroba procesorov sa stala hlavnou činnosťou Intelu až v polovici osemdesiatych rokov. (Poznámka: spoločnosť Texas Instruments vyvinula prvý mikroprocesor prakticky v rovnakom období, preto je kredit za tento vynález pripisovaný obom spoločnostiam.)
V roku 1983, na začiatku éry osobných počítačov sa rozhodol vtedajší prezident firmy Andy Grove sústrediť na výrobu procesorov. Grove spustil výrobu procesorov v troch továrňach v rôznych častiach sveta a ukončil licencovanie dizajnu čipov konkurentom firmy ako napr. Zilog a AMD. Následne v 90. rokoch Intel výrazne profitoval z tohoto rozhodnutia. Počas tohto obdobia Intel okrem mnohých procesorov vyvinul aj zbernice PCI, PCI Express, USB a dnes dominantnú architektúru pre multiprocesorové servery. Okrem dominantného postavenia vo výrobe procesorov pre osobné počítače PC, Intel vstúpil v roku 2005 do partnerstva so spoločnosťou Apple Computer a stal sa výhradným dodávateľom procesorov pre platformu Apple Macintosh.
Súčasnosť.
Trhová hodnota spoločnosti je 150 miliárd amerických dolárov (stav k decembru 2005).
Ročne Intel vyrobí cez 100 miliónov procesorov, čo je zhruba 75% celosvetovej produkcie x86 procesorov (rok 2000). Okrem procesorov Intel, vyrába procesory pre PDA, čipsety, flash pamäte, telekomunikačné chipy, aj multimediálne vybavenie domácnosti (detské vedecké mikroskopy, web kamery). Najväčším konkurentom firmy je dodnes firma AMD.
Po celom svete pracuje pre firmu Intel cez 94 200 ľudí. Hlavný stan firmy je v Santa Clara (Silicon Valley) v Kalifornii v USA. Celé sídlo Intelu je zložené z komplexu niekoľkých budov, centrála sídli v budove pomenovanej po spoluzakladateľovi Robertovi Noyceovi. V sídle Intelu je taktiež aj múzeum mikroprocesorov.
Advanced Micro Devices

Advanced Micro Devices (skrátene AMD) je americká spoločnosť vyrábajúca mikroprocesory a integrované obvody. Spoločnosť vznikla v roku 1969 v Silicon Valley, Kalifornii. Do povedomia širšieho okruhu ľudí sa firma dostala v roku 1993, keď podpísala zmluvu o dodávaní procesorov rady "Am486" s firmou Compaq. V roku 1997 začala výroba procesorov "K6" a v roku 1998 prišiel nový CPU - "K6-2" s integrovanou "3DNow!" technológiou. 24. júla 2006 firma AMD kúpila výrobcu grafických kariet - firmu ATI Technologies.
Bruce Willis

Walter Bruce Willis (* 19. marec 1955, Idar-Oberstein, Nemecko) je americký herec, producent a hudobník. Jeho kariéra začala v televízii v 80. rokoch a odvtedy pokračoval aj vo filme. Hrával komické, dramatické aj akčné úlohy. Je známy hlavne postavou Johna McClanea z filmovej série "Smrtonosná pasca", ktoré mali väčšinou zmiešané kritiky a rovnomerné finančné úspechy. Účinkoval vo viac ako šesťdesiatich filmoch, vrátane predajne úspešných filmov ako "" (1994), "12 opíc" (1995), "Piaty element" (1997), "Armageddon" (1998), "Šiesty zmysel" (1999), "Vyvolený" (2000), "Sin City – mesto hriechu" (2005) a "Red" (2010).
Filmy, v ktorých účinkoval Willis, zarobili od 2,64 do 3,05 miliardy amerických dolárov v Severnej Amerike, čo z neho robí deviateho herca v hlavnej úlohe s najvyšším zárobkom vrátane vedľajších úloh. Dvakrát vyhral cenu Emmy, raz Zlatý glóbus a štyrikrát bol nominovaný na cenu Saturn.
V marci 2022 Willis oznámil ukončenie hereckej kariéry kvôli afázii, poruche reči vyvolanej poškodením rečových centier mozgu. V roku 2023 mu diagnostikovali frontotemporálnu demenciu.
Životopis.
Narodil sa vo vtedajšom Západnom Nemecku. Jeho matka Marlene bola Nemka a narodila sa v Kaufungene blízko Kasselu, otec bol americký vojak z juhovýchodného Idaha a bol anglického pôvodu. Willis je najstarší zo štyroch súrodencov; má sestru Florence a brata Davida. Jeho brat Robert zomrel na rakovinu pankreasu v roku 2001 vo veku 42 rokov. Potom ako v roku 1957 Willisov otec odišiel do civilu, presťahovala sa rodina späť do Carneys Point Township v New Jersey.
Bol ženatý s herečkou Demi Mooreovou, s ktorou majú tri dcéry (Rumer, Scout, Tallulah). Rozviedli v roku 2000 po trinástich rokoch manželstva. V roku 2009 uzavrel manželstvo s modelkou Emmou Heming, s ktorou má dve dcéry.